元昌 (濟南王)

元昌（），字法顯，河南郡洛阳县（今河南省洛阳市东）人，魏太武帝拓跋燾曾孙，臨淮懿王拓跋提之子。

元昌在居父母喪期之時，哀號孺慕，令人感動。宣武帝元恪在位時，復封元昌為臨淮王，但是未拜而薨。贈齊州刺史，谥号康，追改封濟南王。

家庭
兄弟姐妹
元善光，嫁北魏镇远将军、河北郡太守裴谮，西魏封济北公主
元祜，东魏卫将军、徐州刺史、武强孝穆子
元孚，西魏太尉、扶风文简王
元颖，北魏员外郎

儿子
元彧，北魏骠骑大将军、开府仪同三司、司徒、临淮文穆王
元秀，第二子《汉魏南北朝墓志汇编》：魏故假節督洛州諸軍事龍驤將軍洛州刺史河南元使君之墓」誌銘」高祖世祖太武皇帝。」曾祖侍中中軍大將軍參都坐事臨淮宣王。」祖使持節侍中都督荊梁益雍四州諸軍事征西大將軍領護羌」戎校尉雍梁二州刺史臨淮懿王。」父持節督齊州諸軍事冠軍將軍齊州刺史臨淮康王。」君諱秀，字士彥，河南洛陽都鄉孝悌里人，康王之第二子也。君稟」黃中之逸氣，懷萬頃之淵量，器宇深華，風尚虛遠，清簡閑素，才見」通浛。故早樹聲徽，幼播令譽，好讀書，愛文義，學該圖緯，博觀簡牒，」既精書易，尤善禮傳，棲遲道藝之圃，遊息儒術之藪；雖伯業不倦，」宣光從橫，無以尚也。及垂纓延閣，握蘭禮闥，科篆載輝，奏記彪炳；」元瑜謝其翩翩，廣微慚其多識。若孝家忠國之性，友愛密慎之風，」此乃夙稟生知，得之懷抱。方將簪貂執笏，左右帷扆，追茂實於綿」古，流英聲於後載。而福善無徵，餘慶空言，落飛月於中天，墜逸翮」於霞路。正光三年秋八月庚午卒，春秋三十三。四年二月甲申葬」於北芒之西崗。泉扃一夜，千祀不晨，陵谷儻移，埏隧更遷，故銘石」幽壤，飾旌遺塵。其詞曰：」分光若水，析綵丹陵，連華崑岫，通輝玉繩。葳蕤休緒，俊乂其興，幼」挺芳質，夙表奇徵。素情霞舉，清猷日昇，桂馥蘭芬，露湛珠凝。述遵」典誥，儒訓是膺，豔辭泉涌，藻翰雲蒸。祕室延譽，會府著稱，敬踰墻」走，慎越履冰。方騁長衢，剋隆茂績，逸驥未驂，龍駕巳夕。倏同逝波，」忽如過隙，萬古何往，千祀焉適。素幕夜褰，悲挽晨悽，既首埏路，將」即塵灰。金釭歇滅，組帳幽摧，鏤石深壤，旌德銘哀。
元孝友，北齐光禄大夫、临淮县公

参考资料

Category:河南元氏
Category:北魏宗室
Category:谥康